Sumatra gufo

**Sumatra gufo**, *Ketupa sumatrana*, kaj ankaŭ **Strieca gufo**, estas specio de azia gufo en la familio Strigedoj. Tiu relative malmulte konata specio troviĝas el sudo de la Malaja Duoninsulo suden laŭ serio de kelkaj el la plej grandaj sudorientaziaj insuloj ĝis Borneo. Ĝi formas superspecion kun la fizike simila, sed pli granda Punktoventra gufo (*Ketupa nipalensis*), kvankam ambaŭ specioj ŝajne estas alopatriaj en distribuado.

## Distribuado kaj habitato
Ĝi troviĝas en Brunejo, Indonezio, Malajzio, Birmo, Singapuro kaj Tajlando. Ĝia natura vivejo estas subtropikaj aŭ tropikaj humidaj malaltebenaĵaj arbaroj. Ĝi tipe loĝas en ĉiamverdaj arbaroj kun lagetoj aŭ riveretoj, sed ankaŭ venas en grandajn ĝardenojn kun altaj, dense folihavaj arboj, kiel ekzemple la Bogor Botanikaj Ĝardenoj en Okcidenta Javo, same kiel arbarkovritaj arbaretoj en kultivita tero, ambaŭ foje ne malproksime de homaj loĝlokoj. Ĝi kutime vivas en alteco de marnivelo ĝis proksimume 1 000 m, sed povas atingi ĝis proksimume 1 600 m aŭ pli ĉe lokoj kiel Monto Gede en Okcidenta Javo kaj Monto Singgalang en Okcidenta Sumatro.

## Aspekto
La Sumatra gufo estas sufiĉe granda strigo sed relative malgranda gufo, variante de 40 ĝis 48 cm en longo. Preskaŭ ne ekzistas seksa dimorfismo laŭ grandeco en ĉi tiu specio (kvankam kelkaj inoj estas iomete pli grandaj ol la maskloj) kaj apudaj insulaj subspecioj varias draste laŭ grandeco, ambaŭ nekutimaj atributoj ĉe gufoj. Ĝi estas plej distinga pro siaj striecaj subpartoj, grandaj sed flanken oblikvaj oreltufoj, blanka strio de la brovoj tra la antaŭo de la oreltufoj kaj multe pli forte markita brusto ol ventro.

La vizaĝo kaj bridoj estas malpure grizecblankaj. La okuloj kutime estas malhelbrunaj, sed foje oni raportis pri flavaj okuloj. La beko kaj vaksaĵo estas palflavaj, kun foja verdeca nuanco sur la vaksaĵo. La supraj partoj estas grizecbrunaj, krucaj kaj makulecaj kun pluraj zigzagaj strioj de ruĝecbruna koloro, estante plej larĝaj sur la dorso. La supra vosto estas malhelbruna kun ĉirkaŭ ses blankecaj aŭ brunaj strioj. La tarsoj estas plumkovritaj ĝis la piedfingra artiko.

### Subspecioj
 de relative malgranda subspecio *K. sumatrana sumatrana*]]

**K. sumatrana sumatrana* (Raffles, 1822) - "nomiga subspecio". En Sumatro, Bangka kaj la Malaja Duoninsulo. Tiu raso estas relative malgranda kaj la bendoj en la ventro ne estas tiom malhelaj aŭ tiom apartigitaj kiel ĉe Javaj birdoj. La enverguro estas de 323 ĝis 358mm. La vosto estas 183 ĝis 190 mm longa. Korpomaso de unu birdo estis laŭ registro 620 g. Tenata en kaptiteco, ĉi tiu specio ne estas elektema kaj konsumas freŝan viandon de fiŝoj, birdoj kaj mamuloj. En unu kazo, kiam ĝi estis tenata en birdejo kun Kresta akcipitraglo (*Nisaetus cirrhatus*), la gufo mortigis kaj konsumis la akcipitranglon malgraŭ ĝia simila korpograndeco, indikante sovaĝecon kaj mankon de diskriminacio rilate al predospecioj, denove simile al aliaj gufoj.

### Reproduktado
Tiu ĉi specio probable pariĝas porvive. Sumatraj gufoj ŝajne estas tre ligitaj al specifa nestoloko. Se ne ĝenataj, ili okupas la saman teritorion dum pluraj jaroj kaj, se unu partnero mortas, la postvivanta partnero konservos la saman teritorion kun alia gufa gepatro. Tiu ĉi specio nestas aŭ en grandaj arbaj kavaĵoj aŭ, en Javo kaj Sumatro, sur la granda filiko *Asplenium nidus*. La sola alia konata nestoloko estis ĉe la bazo de epifito sufiĉe granda por formi ŝirmitan kavaĵon kontraŭ granda branĉo. Nur unu ovo estas demetita. La ovo estas blanka kun ovala formo, estante ĉirkaŭ 59.8 mm × 47.9 mm granda. En Javo, ovoj estis trovitaj de februaro ĝis aprilo kaj nestas kun idoj de majo ĝis junio. En Sumatro, nestobirdidoj aŭ dependaj idoj estis observitaj de marto ĝis majo kaj en Borneo, idoj estis observitaj en februaro kaj marto.

## Populacio
Ĉi tiu specio troviĝas je malaltaj densecoj kun grandaj teritorioj, kiel oni povas atendi por plej multaj grandaj rabobirdoj, sed ĝi ne estas malofta. Ĝi estas malpli ofta ol la Sablokolora fiŝgufo sur Javo kaj Sumatro.

## Referencoj 
* Mlíkovský, Jiří (2002): *Cenozoic Birds of the World, Part 1: Europe*. Ninox Press, Prague. ISBN 80-901105-3-8 PDF plena teksto
* Mourer-Chauviré, Cécile (2004): [Review of *Cenozoic Birds of the World, Part 1: Europe*]. *Auk* **121** (2): 623–627.  HTML plena teksto

## Eksteraj ligiloj 
Kategorio:Strigoformaj
Kategorio:Birdoj de Azio